67
Soko On In Sang Kulo
1 O God, pakomutasr a akinsewowoye kut;
Ngeta nu facsr ke kulang,
2 Tuh faclu nufon in akilen ma lungse lom;
Ac mutanfahl uh in etu ke molela lom.
3 Lela tuh mwet uh in kaksakin kom, O God;
Lela mwet nukewa in kaksakin kom!
4 Lela tuh mutanfahl uh in insewowo ac on ke engan
Tuh kom nununku mwet uh ke suwoswos
Ac kom kol mutunfacl uh nufon.
5 Lela tuh mwet uh in kaksakin kom, O God;
Lela mwet nukewa in kaksakin kom!
6 Faclu kosrani tari fahko la;
God, aok God lasr, El akinsewowoye kut.
7 God El akinsewowoye kut;
Lela mwet nukewa in an nukewa in akfulatyal.