3
[Psalm lal David, ke el Kaingkunul Absalom, Wen natul]
Sie Pre In Suk Kasru Ke Lotutang+
1 O LEUM GOD, puslana mwet lokoalok luk,
Pusenina mwet tuyak lainyu!
2 Elos kaskas keik ac fahk,
“God El ac tia kasrel.”
3 Tusruktu, O LEUM GOD, kom mwe loang luk liki ongoiya in pacl e nukewa.
Kom ase nu sik kutangla,
Ac akpulaikyeyu.
4 Nga pang nu sin LEUM GOD tuh elan kasreyu,
Ac El topukyu liki eol mutal* sel.
5 Nga ona ac motulla,
Ac LEUM GOD El karinginyu nwe ke nga ngutalik.
6 Nga tia sangeng sin tausin mwet lokoalok
Su rauniyula yen nukewa.
7 Fahsru, LEUM GOD! Moliyula, God luk!
Kom kai mwet lokoalok luk nukewa
Ac akmunasyalos, na wangin ku lalos in aklokoalokyeyu.
8 Kutangla tuku sin LEUM GOD—
Lela tuh Elan akinsewowoye mwet lal.
+ 3: 2 Sam 15:13—17:22 * 3:4 eol mutal: liye Psa 2:6