13
[Psalm lal David]
Sie Pre In Suk Kasru
1 LEUM GOD, kom ac mulkinyula putaka?
Ya kom ac mulkinyula ma pahtpat?
Kom ac wikinkomla likiyu nwe ngac?
2 Putaka nga ac muteng mwe keok nu sik?
Ac putaka insiuk ac toasrkin ma inge ke len ac fong?
Putaka mwet lokoalok luk ac kutangyula?
3 Ngetma nu sik, O LEUM GOD luk, ac topukyu.
Folokonak ku luk, ac tia lela nga in misa.
4 Nikmet lela tuh mwet lokoalok luk in fahk, “Kut kutangulla.”
Nikmet lela elos in isrunyu ke munasla luk.
5 Nga lulalfongi na lungse pwaye lom;
Nga ac fah insewowo mweyen kom ac fah moliyula.
6 Nga ac fah on nu sum, O LEUM GOD,
Mweyen kom nuna wo nu sik.